TLUXE ประสบภัยแล้งส่งผลกระทบต่อการเพาะเลี้ยงสัตว์น้ำ ฉุดงบ Q1/59 พลิกขาดทุน
TLUXE ประสบภัยแล้งส่งผลกระทบต่อการเพาะเลี้ยงสัตว์น้ำ ฉุดงบ Q1/59 พลิกขาดทุน 8.89 ลบ. จากปีก่อนมีกำไร 10.15 ลบ.
16 พ.ค. 2559

บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีผลขาดทุนสุทธิ 8.89 ล้านบาท หรือขาดทุนสุทธิ 0.02 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 10.15 ล้านบาท หรือมีกำไรสุทธิ 0.02 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกขาดทุน ซึ่งสาเหตุหลักเกิดจากปัญหาภัยแล้งในหลายพื้นที่ ปริมาณน้ำทั้งในแหล่งน้ำธรรมชาติ และแหล่งน้ำชลประทานลดน้อยลง ส่งผลกระทบต่อการเพาะเลี้ยงสัตว์น้ำของเกษตรกร